Ministru kabineta noteikumu projekta „Grozījumi Ministru kabineta 2009. gada 15. decembra noteikumos Nr. 1486 “Kārtība, kādā budžeta iestādes kārto grāmatvedības uzskaiti”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| I. Kādēļ normatīvais akts ir vajadzīgs | | |
| 1. | Pamatojums | Nav attiecināms |
| 2. | Pašreizējā situācija un problēmas | Ministru kabineta 2009.gada 15.decembra noteikumi Nr.1486 “Kārtība, kādā budžeta iestādes kārto grāmatvedības uzskaiti” (turpmāk – noteikumi Nr.1486) nosaka kārtību, kādā valsts un pašvaldību budžeta iestādes kārto grāmatvedības uzskaiti, paredzot vienotu uzskaites pamatprincipu un grāmatvedības kontu plāna lietošanu. Noteikumos Nr.1486 nepieciešams izdarīt grozījumus, jo:  1. pēc noteikumu Nr.1486 stāšanās spēkā no ministrijām un pašvaldībām saņemti vairāki priekšlikumi un ieteikumi par nepieciešamām izmaiņām un papildinājumiem esošajos noteikumos **par:**   * **turējumā kapitālsabiedrībām nodoto kustamo īpašumu un inventāra uzskaiti. Praksē budžeta iestādes kapitālsabiedrībām nodod turējumā ne tikai nekustamo īpašumu, bet arī citus pamatlīdzekļus un inventāru. Pašvaldības var nodot turējumā īpašumus arī, piemēram, Ventspils Augstskolai vai Valsts ieņēmumu dienestam. Lai gada pārskatā sniegtu pilnīgu informāciju, budžeta iestādēm nepieciešams nodalīt turējumā nodotos īpašumus. Šobrīd Noteikumos Nr.1486 paredzēti atsevišķi konti tikai kapitālsabiedrībām turējumā nodoto nekustamā īpašuma uzskaitei, tāpēc Noteikumus Nr.1486 nepieciešams papildināt ar attiecīgiem grāmatvedības kontiem, kā arī paredzēt pārejas periodu uzskaites datu pārklasifikācijai;** * **mežaudžu sākotnējās uzskaites nosacījumiem. Piemērojot spēkā esošās Noteikumu Nr.1486 normas, radušās dažādas interpretācijas par mežaudžu vērtības noteikšanu, to sākotnēji atzīstot uzskaitē;** * **ilgtermiņa ieguldījumu un inventāra vērtības samazinājuma uzskaiti. Šobrīd radušās neskaidrības par budžeta iestādes rīcību gadījumos, kad ilgtermiņa ieguldījuma nav iespējams noteikt atgūstamo vērtību, bet inventāram – patieso vērtību;** * **finanšu ieguldījumu uzskaiti. Praksē finanšu ieguldījumu veikšanu kapitālsabiedrībā paredz Ministru kabineta lēmumi, nosakot vienai budžeta iestādei veikt ieguldījumu kapitālsabiedrībā, kuras kapitāla daļu turētāja ir cita budžeta iestāde. Noteikumos Nr.1486 nav paredzēta šādu darījumu uzskaite, tāpēc šobrīd budžeta iestādes pielieto atšķirīgas uzskaites metodes, lai šādus darījumu uzrādītu pārskatos;** * **līgumsodu uzskaiti. Noteikumos Nr.1486 šobrīd līgumsodu un procentu maksājumu par saistību neizpildi nosacījumos lietoti termini „naudas sods” un „soda nauda”, taču tie neatbilst normas būtībai.**   2.Valsts kontrole, veicot Latvijas Republikas 2010.gada pārskatu par valsts budžeta izpildi un par pašvaldību budžetiem revīziju Nr.5.1-2-23/2010, sniedza ieteikumu:  “7.Lai nodrošinātu, ka subsīdijas, dotācijas un transferti tiek uzskaitīti izmantojot vienotu pieeju un uzrādot visas prasības un saistības par piešķirtajām un neizlietotajām subsīdijām, dotācijām un transfertiem, Finanšu ministrijai sadarbībā ar ministrijām pilnveidot normatīvos aktus un kontroles procedūras budžeta plānošanas un izpildes procesa nodrošināšanai atbilstoši starptautiskajiem publiskā sektora grāmatvedības standartiem.”. **Ieteikuma ieviešana paredzēta līdz 2015.gadam, jo transfertu uzskaites kārtības maiņa būtiski ietekmē uzskaites un informācijas apmaiņas procesu organizāciju budžeta iestādēs.**  **3.Valsts kase konstatējusi nepieciešamību precizēt atsevišķas Noteikumu Nr.1486 normas:**   * **53.punkts dublē 56.punktu;** * **57.punkts dublē 82.10punktu;** * **82.2 punkts pieļauj dažādas interpretācijas, nosakot kultūras pieminekļus, kam nerēķina nolietojumu;** * **konsolidācijas procedūru veikšanai nepieciešams noteikt, ka budžeta iestādes, saņemot vērtības bezatlīdzības ceļā no citām iestādēm, sākotnēji tās atzīst tajā pašā grāmatvedības kontā, no kura to izslēgusi iepriekšējā budžeta iestāde;** * **noteikumu projektu papildinot ar transfertu uzskaites nosacījumiem atbilstoši uzkrāšanas principam, radusies nepieciešamība papildināt Noteikumos Nr.1486 paredzēto saistību klasifikāciju. Atsevišķu saistību kontu definīcijas nepieciešams precizēt un apvienot, lai neradītu dažādas interpretācijas iespējas;** * **iepriekšējo gadu ilgtermiņa ieguldījumu pārvērtēšanas rezerves uzskaite nav lietderīga un rada kļūdas, izslēdzot ilgtermiņa ieguldījumus no uzskaites. Šobrīd ilgtermiņa ieguldījumu vērtību iespējams palielināt tikai kapitālo ieguldījumu veikšanas rezultātā vai mežaudzēm – aktualizējot vērtību. Šo vērtības palielinājumu neattiecina uz pārvērtēšanas rezervi.**   Pamatojoties uz izteiktajiem priekšlikumiem un ieteikumiem, Valsts kase ir izstrādājusi Ministru kabineta noteikumu projektu “Grozījumi Ministru kabineta 2009.gada 15.decembra noteikumos Nr.1486 “Kārtība, kādā budžeta iestādes kārto grāmatvedības uzskaiti” (turpmāk – noteikumu projekts). |
| 3. | Saistītie politikas ietekmes novērtējumi un pētījumi | Nav veikti. |
| 4. | Tiesiskā regulējuma mērķis un būtība | Izstrādājot noteikumu projektu, Valsts kase veikusi šādus precizējumus:   1. papildināts budžeta iestāžu grāmatvedības uzskaites kārtībā iekļaujamo jautājumu loks; 2. precizēta mežaudžu novērtēšana, tās sākotnēji atzīstot uzskaitē; 3. precizēti uzskaites noteikumi vērtību saņemšanai un nodošanai bez atlīdzības citām budžeta iestādēm; 4. precizēta ilgtermiņa ieguldījumu un krājumu vērtības samazinājuma noteikšana; 5. precizēti kritēriji ilgtermiņa ieguldījuma klasificēšanai par atsavināšanai paredzētu, kā arī ilgtermiņa ieguldījumu atsavināšanas ieņēmumu un izdevumu atzīšana; 6. noteikumi papildināti ar nosacījumiem operatīvās nomas ietvaros iegūto ilgtermiņa ieguldījumu novērtēšanai; 7. precizēta normu redakcija par ilgtermiņa finanšu ieguldījumu uzskaiti pēc izmaksu metodes; 8. precizētas ilgtermiņa ieguldījumu grupas, kurām neaprēķina nolietojumu; 9. noteikumi papildināti ar prasību turējumā valsts vai pašvaldību kapitālsabiedrībām, ostu pārvaldēm vai publiski atvasinātām personām nodotos krājumus uzskaitīt atsevišķā kontā; 10. precizēti nākamo periodu ieņēmumu un saņemto avansu uzskaites konti; 11. precizēta normu redakcija un grāmatvedības uzskaites konti ārvalstu finanšu palīdzības un ziedojumu un dāvinājumu uzskaitei. Normu ieviešana paredzēta līdz 2013.gada beigām, jo nepieciešams veikt liela apjoma uzskaites datu pārklasifikāciju; 12. noteikumi papildināti ar nosacījumiem transfertā saņemto un pārskatīto finanšu līdzekļu uzskaitei, paredzot atsevišķus kontus prasību un saistību uzskaitei; 13. noteikumi papildināti ar nosacījumiem subsīdiju un dotāciju komersantiem, biedrībām un nodibinājumiem uzskaitei; 14. noteikts termiņš ilgtermiņa ieguldījumu pārvērtēšanas rezerves atzīšanai ieņēmumos; 15. noteikumu tekstā vārds „rēķins” aizstāts ar vārdiem „attaisnojuma dokuments”. |
| 5. | Projekta izstrādē iesaistītās institūcijas | Finanšu ministrija, izstrādājot noteikumu projektu, konsultējās ar visu ministriju, Ventspils pilsētas domes, Rīgas domes, Salacgrīvas novada domes, Valmieras pilsētas pašvaldības, Amatas novada pašvaldības un Latvijas zvērinātu revidentu asociācijas pārstāvjiem. Būtiski iebildumi pret noteikumu projektu nav saņemti. |
| 6. | Iemesli, kādēļ netika nodrošināta sabiedrības līdzdalība | Konsultācijas nav notikušas, jo noteikumu projekts nekādā veidā neierobežo un nesašaurina nevienas personu grupas vai indivīda tiesības. |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Noteikumu projekts attiecas uz budžeta iestāžu, no budžeta daļēji finansētu atvasinātu publisku personu un budžeta nefinansētu iestāžu – kopā 2334 – grāmatvedības uzskaitē iesaistītajiem darbiniekiem. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Zvērināti revidenti, kas sniedz ziņojumu par gada pārskata sagatavošanas pareizību. Skaitlisko lielumu nevar noteikt, jo nav zināms, cik katrs zvērināts revidents ir noslēdzis līgumus ar pašvaldībām un no valsts budžeta daļēji finansētām atvasinātām publiskām personām. Maksimālais skaits var sasniegt ~ 120. |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | **Normatīvais akts ietekmē budžeta iestāžu grāmatvedības uzskaiti, uzlabojot finanšu pārskatu ticamību un pilnīgumu, kā rezultātā paaugstināsies finanšu informācijas kvalitāte.** |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

***Anotācijas III, IV, V un VI sadaļa – nav attiecināma.***

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrijas, centrālās valsts iestādes, pašvaldības, budžeta iestādes, no budžeta daļēji finansētas atvasinātas publiskas personas un budžeta nefinansētas iestādes. |
| 2. | Projekta izpildes ietekme uz pārvaldes funkcijām | Nav attiecināms |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Nav attiecināms |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Nav attiecināms |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Nav attiecināms |
| 6. | Cita informācija | Nav |

Finanšu ministrs A.Vilks

22.08.2012 13:29

1092

I.Sirbu

67094257; inese.sirbu@kase.gov.lv